Educrates Resensie | Kieswetter Klaskamer
February 21, 2019 | janetkies
Ek is baie bevoorreg om so kreatiewe vriendin soos Stacey van der Walt te hê! Sy bou al jare aan haar praktiese, sensoriese kurrikulum en ek is aan die ontvangkant van haar nuutste produk: Educrates!
Stacey het die behoefte wat mammas het, om ‘n als-in-een boks te hê met aktiwiteite en voorraad om daardie aktiwiteite uit te voer, raakgesien! Ons het nou al All About Me Educrate asook My Clothes een uitgetoets en hul is albei propvol slim en unieke aktiwiteite! Moenie laat die Engelse titels jou afsit nie. Dis gepas vir Engelse en Afrikaanse voorskool kinders.
Sterk, netjiese boks!
En Stacey het aan alles gedink! Daar is klei, papierborde, pennetjies, strooitjies, tot ‘n kinder-vriendelike skêrtjie daarin! Als wat jul gaan nodig kry om 20 Aktiwiteite te doen.
En die netjiese volkleur instruksie boekie is kort en kragtig. Jy kan die aktiwiteit vinnig lees en daars prentjies en fotos om dadelik mooi te verstaan hoe jy moet maak. Niks is onmoontlik ingewikkeld nie, en tog is dit so uitstekend en leersaam!
Dis duidelik dat Stacey opvoedkundige kennis het want sy weet watter areas kinders in moet ontwikkel en sy dek al die areas in haar Educrates. Daars klein asook groot motoriese oefeninge. Taal, syfers, kleure, vorms asook kritiese denke word almal, deur middel van spel en kunsflyt, bevorder.
Kyk net watse pret het my tweeling, (nou 2 jaar, 10 maande oud) en my 5-en-half jarige die week met die Klere tema gehad.
Eerste uit die boks was hierdie yummy happies! My tweetjies het eers geryg en toe heerlik geeet aan hulle krale! Stacey maak ‘n punt daarvan om al die sintuie te betrek so daar is dinge om te proe en ruik, mors en vat, kyk en voel in elke Educrate!
Ek was mal oor die aktiwiteit! Stacey het reeds double-sided tape aan die binnekant van die boks geplak. In haar instruksie boekie, verduidelik sy hoe ons kleertjies uit die servette kan knip en dan kan kleinding dit van links na regs op die ‘wasgoedlyn’ hang.
Stacey sluit tot toiletpapierrolle in die Educrate!
Maklik en oulik was die idee en my Nivea het so geniet om haar Barbie se rokkies te was.
Hier moet sy die pom pom blaas tot binne in die vierkant.
Die hemde prent asook die plakkers wat dien as knope is ook in die Educrate!
Die blou poeierverf is ook ingesluit in die Educrate. En glo my as ek sê, die verf kom baie maklik van die mure af!
Wat ‘n wonderlike inleiding tot naaldwerk vir my 5-jarige! Die plastiek naald, wol en spons was ingesluit natuurlik! Tenike het heel goed reggekom!
Tenike het dit baie geniet om tamatiesous te smeer op die stukkie lap en toe moes sy dit gaan was! Lap, tamatiesous en wasgoedpoeier, is voorsien!
Daar is nog baie meer aktiwiteite en voorraad in die bokse maar ek wil nie als weggee nie! Laat dit ‘n lekker verassing wees vir mammas en kleuters om deur te loer!
Gaan kyk op haar webwerf, kies die ouderdom van jou kleuters, en sien uit na opwindende, maklike tuis speel en leer projekte!